stanford-oval/wikipedia huggingface dataset:
Jennifer Garner
Yksityiselämä

Garner oli naimisissa näyttelijä Scott Foleyn kanssa vuosina 2000–2004. He olivat tavanneet Felicity-televisiosarjan kuvauksissa. Foley sanoi, että ero johtui Garnerin kuuluisuudesta, mutta Garner taas kertoi eron olleen yksi Hollywood-tragedia. Tämän jälkeen Garner seurusteli Michael Vartanin kanssa noin vuoden verran. Myös Vartan näytteli Alias-sarjassa.
Garner oli naimisissa myös näyttelijä Ben Affleckin kanssa vuosina 2005–2018. Pari tapasi alun alkaen vuonna 2000 Pearl Harbor -elokuvan kuvauksissa. He alkoivat kuitenkin seurustella vasta vuonna 2004 mutta salasivat suhteensa pitkään julkisuudelta. Pariskunnalla on vuosina 2005 ja 2009 syntyneet tyttäret sekä vuonna 2012 syntynyt poika.
Garner asettui avioeron jälkeen asumaan Los Angelesin Brentwoodiin ja vierailee usein  Oklahoman tilallaan, jossa kasvattaa orgaanisia vihanneksia lastenruokamerkilleen.
Aiheesta muualla

Kuvia tai muita tiedostoja aiheesta Jennifer Garner Wikimedia Commonsissa
Jennifer Garner Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Espanja  Ranska  BnF data  Katalonia  Saksa  Israel  Yhdysvallat  Latvia  Tšekki  Australia  Korea  Alankomaat  Puola 
Taiteenala:  Emmy Awards  MusicBrainz 
Henkilöt:  Deutsche Synchronkartei  Trove  Elonet  Yle 
Muut:  SNAC  IdRef
Vanhemmuuden luvanvaraisuus

Kiinalainen propagandamaalaus: "Suunniteltu synnytys on kaikkien vastuu". Yhden lapsen politiikka oli merkittävä esimerkki valtion puuttumisesta perhesuunnitteluun.
Vanhemmuuden luvanvaraisuus eli vanhemmuuden lisensointi on ehdotettu yhteiskuntamalli, jossa valtio rajoittaisi ihmisten oikeutta hankkiutua raskaaksi, synnyttää tai kasvattaa lasta. Luvanvaraisuudessa on kyse on siitä, että biologisiksi vanhemmiksi aikovilta vaadittaisiin tietyt kriteerit, kuten adoptiovanhemmilta vaaditaan jo tällä hetkellä. Vanhemmuuden luvanvaraistamisen tarkoituksena voisi olla esimerkiksi lapsen oikeuksien puolustaminen tai väestönkasvun rajoittaminen.
Kysymys vanhemmaksi tulemisen kelpoisuudesta sisältää poliittisia ja eettisiä ulottuvuuksia. Ehdotusta on kritisoitu ihmisoikeuksien vastaisena.
Tausta

On esitetty, että jos valtiolla on oikeus säätää esimerkiksi ajo-oikeudesta ja ammattien luvanvaraisuudesta, myös vanhemmuuden luvanvaraisuudesta säätäminen olisi oikeutettua. Vanhemmuuden luvanvaraisuudesta on kirjoittanut muun muassa filosofian emeritusprofessori Hugh LaFollette. Hänen mukaansa jos jokin toiminta on mahdollisesti haitallista muille ja toiminta vaatii tietyn tason pätevyyttä, joka voidaan osoittaa luotettavalla testillä, valtion pitäisi säännellä sitä.
Vanhemmuusluvan eettinen ulottuvuus liittyy siihen, mitä pidetään hyvänä tekona lasta kohtaan. Tähän liittyy esimerkiksi keskustelu siitä, onko köyhillä oikeus hankkia lapsia, jos lapset joutuvat elämään kurjuudessa. Myös perinnöllisten sairauksien siirtäminen lapselle sisältää eettisiä kysymyksiä, koska sairaudesta kärsivien vanhempien päätös voi vaikuttaa siihen, millainen elämä lapselle tulee. Myös maailman tila, johon lapset syntyvät, sisältää eettisiä kysymyksiä. Esimerkiksi taloudellisen taantuman aikana syntyneillä on heikompi terveys. Intressikonfliktissa ovat vastakkain vanhempien halu tulla vanhemmaksi ja lapsen oikeus saada riittävä terveys, turvallisuus ja elintaso. Keskusteluun voi myös liittyä antinatalistien esittämä argumentti, jonka mukaan yksikään lapsi ei ole pyytänyt syntyä tähän maailmaan, minkä vuoksi vanhempien halu lisääntyä on aina itsekästä.
Luvanvaraisuuden tarkoituksena on sen kannattajien mukaan suojella lapsia epäpäteviltä vanhemmilta, koska lapsen etu ajaa vanhemman edun ohitse. Näin voitaisiin mahdollisesti vähentää lapsin kohdistuvaa perheväkivaltaa, heitteillepanoa ja lapsiköyhyyttä.
Tausta > Väestönkasvun rajoittaminen

Vanhemmuuslupaan voi liittyä näkökulma, jonka mukaan yhteiskunnalliset resurssit ovat rajalliset eikä niitä riitä kaikille, minkä vuoksi väestönkasvua on välttämätöntä rajoittaa. Tästä esimerkkinä on ollut Kiinan kansantasavallan harjoittama yhden lapsen politiikka vuosina 1979–2015. Vuonna 2021 Kiinan kansantasavalta luopui kaikista lasten lukumäärää koskevista sääntelyistä.
Tieteiskirjallisuudessa

Vanhemmuuden lisenssijärjestelmä on poliittinen keskustelunaihe, joka näkyy myös esimerkiksi tieteiskirjallisuudessa. Esimerkiksi Siilon saaga -trilogiassa kuvataan post-apokalyptista maailmaa, jossa ihmiset elävät maan alla siilossa. Siilon yhteiskunta säätelee syntyvyyttä, jotta populaation koko pysyy vakiona. Syntyvyyttä säännöstellään arpajaisilla, ainoastaan voittoarvan lunastaneet saavat luvan hankkia lapsia.
Kim Stanley Robinsonin Mars -trilogiassa käsitellään lasten hankkimisen luvanvaraisuutta. Kirjassa esitetään yhteiskuntamalli, jossa vanhemmilla on oikeus synnyttää puolitoista lasta. Yhden saamisen jälkeen he voisivat joko myydä oikeuden toiselle tai ostaa puolikkaan oikeuden joltakin toiselta pariskunnalta ja hankkia siten toisen lapsen. Puolen lapsen hinnat vaihtelevat kysynnän ja tarjonnan mukaan. Ylimääräisiä lapsia haluavien ihmisten olisi uhrattava heidän puolestaan, ja niillä, jotka eivät halunneet ylimääräistä lasta, olisi toimeentulon lähde elättääkseen omaa lasta.
Ihmisoikeudet

Ihmisoikeussopimusten mukaan ihmisillä on oikeus päättää vapaasti omasta lapsiluvustaan, joten oikeus tulla (tai olla tulematta) vanhemmaksi on ihmisoikeus.
Exit (televisiosarja)

| Exit |
| --- | --- |

Tyyli:  Draama
Luoja(t):  NRK
Pääosissa:  Simon J. Berger Agnes Kittelsen Pål Sverre Hagen Tobias Santelmann Jon Øigarden
Alkuperämaa:  Norja
Alkuperäiskieli:  norja
Esitetty:  27. syyskuuta 2019 –  jatkuu edelleen
Tuotantokausia:  3
Jaksoja:  24
Tuotanto
Tuottaja(t):  Petter Testmann‑Koch
Ohjaaja(t):  Øystein Karlsen
Käsikirjoittaja(t):  Øystein Karlsen
Aiheesta muualla
IMDb 
Exit on norjalainen tositapahtumiin perustuva draama-sarja. Sarjan ensimmäinen tuotantokausi julkaistiin Norjassa 27. syyskuuta 2019 ja toinen kausi 5. maaliskuuta 2021. Kolmannesta kaudesta ilmoitettiin joulukuussa 2021, ja se julkaistiin vuonna 2023.
Ohjelma perustuu neljän norjalaisen finanssihain haastatteluihin heidän elämästään. Sarja kertoo heidän arjestaan huumeiden, prostituution, juhlimisen, väkivallan, loputtoman rahan ja pahoinvoinnin keskellä.
Kohusarja on herättänyt niin kritiikkiä kuin ylistystä ympäri maailman ja teki Norjassa uuden striimausennätyksen.  Exit voitti vuonna 2019 Lillen Series Mania -tv-festivaaleilla parhaan kansainvälisen sarjan palkinnon.
Sarjasta julkaistaan suomalainen versio C More -suoratoistopalvelussa syksyllä 2022.
Ylioppilaiden soihtukulkue

Ylioppilaiden soihtukulkue Helsingissä itsenäisyyspäivänä 2015
Itsenäisyyspäivän juhla Senaatintorilla 2015
Ylioppilaiden soihtukulkue on Suomen itsenäisyyspäivänä useassa yliopistokaupungissa järjestettävä tapahtuma. Ensimmäinen ylioppilaiden soihtukulkue järjestettiin Helsingissä vuonna 1951.
Helsingissä ylioppilaat marssivat Hietaniemen hautausmaan sankarihaudoilta Arkadiankatua, Mannerheimintietä, Pohjoisesplanadia, Mariankatua ja Aleksanterin­katua pitkin Senaatintorille. Kulkueen päätyttyä Senaatintorilla pidetään ulkoilmajuhla, jossa pidetään puheita ja jossa akateemiset mieskuorot (muun muassa Ylioppilaskunnan laulajat ja Polyteknikkojen Kuoro) esittävät isänmaallisia lauluja. Helsingissä kulkueeseen osallistuu tavallisesti tuhansia ihmisiä, vuosina 2014–2016  luku on vaihdellut 1 500 ja 4 000 osallistujan välillä. Perinteisiin kuuluu myös, että presidenttipari tervehtii ylioppilaita presidentinlinnan parvekkeelta käsin.
Turussa on ylioppilas- ja opiskelijakuntien yhteinen soihtukulkue lippuineen Ylioppilastalo A:lta sekä Kårenilta Hämeenkatua, Uudenmaankatua ja Uudenmaantietä pitkin hautausmaalle, jossa opiskelijat kokoontuvat sankarihaudoille ja laskevat seppeleen yhteislaulun säestämänä. Yhteislaulun lisäksi ohjelmaan kuuluu puheita sekä Maamme-laulu suomeksi ja ruotsiksi.
Jyväskylässä marssitaan yliopiston päärakennukselta vanhan hautausmaan sankarihaudoille. Vaasassa puolestaan Kasarmintorilta Kauppatorille Vapaudenpatsaan eteen, jossa kuorot Wasa Sångargillen ja Pohjan Miehet laulavat ja suomen- ja ruotsinkielisten ylioppilaskuntien puheenjohtajat pitävät ylioppilaiden itsenäisyyspäiväpuheet kahdella äidinkielellä.
Tampereella Tupsulan Klaani järjestää perinteisen soihtukulkueen yliopiston ylioppilaskunnan kanssa keskustan alueella. Kulkue lähtee liikkeelle keskustan yliopiston päärakennuksen edestä ja kiertää valaisemassa pimeää joulukuista iltaa päättyen Keskustorille raatihuoneen eteen. Pukukoodina kulkueeseen on tumma asu ja teekkari- tai yo-lakki.
Oulussa kulkue lähtee Rauhalasta ja pysähtyy Oulun kaupungintalolla, jossa ylioppilaskunnan sekakuoro Cassiopeia laulaa. Kulkue päättyy Oulun hautausmaan sankarihaudoille, jonne ylioppilaskunnan edustajat laskevat seppeleen.
Lappeenrannan Teknillisen Yliopiston ylioppilaskunta järjestää soihtukulkueen, joka lähtee Kauppatorilta ja päätyy sankarihaudoille.
Aiheesta muualla

Kuvia tai muita tiedostoja aiheesta Ylioppilaiden soihtukulkue Wikimedia Commonsissa
VostSibAero

| VostSibAero |
| --- | --- |
Perustettu:  1995
Lakkautettu:  2000
Laivaston koko:  8
Solmukohdat:  Irkutskin lentoasema
Kotipaikka:  Irkutsk
VostSibAero (ven. ВостСибАэро) oli venäläinen lentoyhtiö. Vuonna 1995 perustettu yhtiö kuljetti matkustajia ja rahtia tilauslennoilla kotikenttänään Irkutskin lentoasema. Sen toimilupa peruttiin tammikuussa 2000 yhtiön koneelle edellisen vuoden lopulla sattuneen onnettomuuden seurauksena.
Laivasto

Toimintansa aikana VostSibAero käytti seuraavia kahdeksaa lentokonetta.
2 Antonov An-26B
1 Antonov An-26B-100
2 Antonov An-74-200
1 Antonov An-74TK-100
1 Jakovlev Jak-40
1 Tupolev Tu-154M
Onnettomuudet

10. joulukuuta 1996: Mirnyin lentoasemalta lähdössä olleen An-74-200:n toisen moottorin suihkujarru käynnistyi yllättäen heti lentoonlähdön jälkeen ja kone syöksyi maahan. Kaikki 12 koneessa ollutta selvisivät onnettomuudesta.
Aiheesta muualla

Kuvia tai muita tiedostoja aiheesta VostSibAero Wikimedia Commonsissa
Onnettomuudessa tuhoutunut An-74-200 Mirnyin lentoasemalla lokakuussa 2016.
Mark Hamill

| Mark Hamill |
| --- | --- |
 Mark Hamill The Last Jedin ensi-illassa 2017.
Henkilötiedot
Koko nimi:  Mark Richard Hamill
Syntynyt: 25. syyskuuta 1951 (ikä 73) Oakland, Kalifornia, Yhdysvallat
Ammatti:  näyttelijä
Puoliso:  Mary Lou York (1978–)
Näyttelijä
Aktiivisena:  1970–
Merkittävät roolit:  Tähtien sota   Batman
Palkinnot
  Saturn  1981 Imperiumin vastaisku  1984 Jedin paluu  DVD Exclusive  2001 Batman of the Future: Return of the Joker  2005 Comic Book: The Movie  
 Nimikirjoitus
Aiheesta muualla
IMDb 
Elonet
AllMovie
Svensk Flmdatabas
Mark Hamill vuonna 1980.
Mark Richard Hamill (s. 25. syyskuuta 1951 Oakland, Kalifornia) on yhdysvaltalainen näyttelijä, joka tunnetaan muun muassa Luke Skywalkerin roolista Tähtien sota -elokuvissa sekä Jokerin ääniroolista monessa Batman-elokuvassa.
Varhainen elämä

Mark Hamill syntyi Kalifornian Oaklandissa perheensä neljäntenä lapsena. Hänen isänsä palveli Yhdysvaltain laivastossa. Hamill eli nuoruutensa Kaliforniassa, Virginiassa, New Yorkissa ja Japanissa.
Ura

Tähtien sodan jälkeen hän on ollut myös useiden piirroselokuvien, sarjojen ja videopelien ääninäyttelijänä. Hän on toiminut esimerkiksi Jokerin äänenä muun muassa sarjassa Batman, elokuvassa Batman – Mustan kostajan paluu ja videopelissä Batman: Arkham Asylum, josta Hamill huomioitiin Spike Video Game Awards -ehdokkuudella. Hamill on voittanut British Academy Games Awards -palkinnon Jokerina pelissä Batman: Arkham City.
Lisäksi hän on toiminut Wing Commander -videopelien päähahmon Christopher Blairin äänenä peleissä Wing Commander III: Heart of the Tiger ja Wing Commander IV: The Price of Freedom. Hamill antoi myös äänensä Wolverinelle pelissä X2: Wolverine’s Revenge -pelissä ja mestari Eraqukselle pelissä Kingdom Hearts: Birth by Sleep.
Myös Dark Horse Comicsin sarjakuva The Black Pearl on Hamillin käsialaa.
Yksityiselämä

Hamill on ollut vuodesta 1978 lähtien naimisissa Mary Lou Yorkin kanssa. Heillä on kolme lasta.
Hamill lahjoitti vuonna 2022 500 dronea Ukrainan armeijan avuksi heidän taistelussa Venäjän hyökkäystä vastaan.
Valikoitu filmografia

Tähtien sota (1977–2019)
Batman (1992)
Aiheesta muualla

Kuvia tai muita tiedostoja aiheesta Mark Hamill Wikimedia Commonsissa
Mark Hamill Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Alankomaat  Puola 
Tieteilijät:  CiNii 
Taiteenala:  MusicBrainz 
Henkilöt:  Elonet 
Muut:  SNAC  IdRef
Jää murtuu

| Jää murtuu |
| --- | --- |
Ohjaaja:  Niilo Heino
Käsikirjoittaja:  Usko Kemppi
Kuvaaja:  Niilo Heino
Valmistustiedot
Valmistusmaa:  Suomi
Tuotantoyhtiö:  Suomi-Filmi Oy
Kesto:  8 minuuttia
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Jää murtuu on suomalainen jäänmurtaja-aiheinen dokumenttilyhytelokuva vuodelta 1964.
Aiheesta muualla

Jää murtuu Elonet.
Tuotantotalo Werne

| Tuotantotalo Werne Oy |
| --- | --- |

Perustettu:  1977
Kotipaikka:  Helsinki, Suomi
Kotisivu:  werne.fi
Infobox OKVirheellinen NIMI-arvo: 
Tuotantotalo Werne oli suomalainen yhtiö, joka järjesti audiovisuaalisia tuotantoja Pohjoismaissa ja Baltian maissa. Vuonna 2000 Tuotantotalo Wernen liikevaihto oli 5,4 miljoonaa euroa.
Yhtiö tuli myös tunnetuksi lukuisista lastenohjelmien dubbauksistaan. Werne korvasi PVP-Voicen kanssa Agapio Racing Teamin vakiodubbaajana niin MTV3:lla kuin Nelosella.
Huhtikuussa 2017 ylivieskalainen perheyritys Streamteam Nordic osti Tuotantotalo Werne Oy:n koko osakekannan. Helmikuussa 2020 Wernen dubbaukset siirtyivät Eurotrollin omistukseen.
Tunnettuja dubbauksia > TV-sarjat

Simsala Grimm
Donkey Kong Country
Digimon Adventure (jaksot 27–54)
Digimon Zero Two (jaksot 1–26)
Digimon Tamers
Lazy Town
Battle B-Daman
Batman
UBOS Loitsukirja
Bertin ja Ernien suuret seikkailut
Tohtori Koira
Pikku Einsteinit
Samu ja Salla
Mainio Manu
Jojon sirkus
H. C. Andersenin satuaarteet
Animaaniset
Richard Scarryn touhukas maailma
Super Mario World
Aladdin
Ankronikka
Nokkapokka
Kuustamuuttajat
Avatar
Jeesus ja Josefine
Arttu
Ankan tahtiin
Niko ja Ystävät
Kuunalle
Niksi-Nella
Alpo ja Turo
Hopon poppoo
Palomies Sami
Tarkastaja Gadget
Disneyn Tarzanin legenda
Lehmä, kissa ja valtameri
Tikun ja Takun pelastuspartio
Pilipalipilotit
Tehotytöt (kaudet 1-2)
Hirveä Henri
Teräsmies
Ipanat
Inkun päiväkirja
Katto-Kassinen
Pompulat
Pikku Piskit
Roope-karhu (uudet jaksot)
Kaapo (animaatiosarja)
Lauran tähti (uudet jaksot)
Zorro
Spiderman
Richard Scarryn Touhulan arvoituksia
Tähtiplaneetta Canopus
Wallace & Gromit
Jos olisit minä
Joulu Valhallassa
Kummikarhut
Stitch!
Kasper kiltti kummitus
Tuomas Veturi (2001-2014)
Puuha-Pete
Popsikkaat
Cotoons - Pirpanat
Nelli ja Iiro
Norsulan perhe
Manu ja Matti
Kimmo Kuu
Jääkarhu Otto
Touhukkaat
Timon ja Pumba
Tiny Toons (uudet jaksot)
Hanna Ankka
Utelias Vili
Harri ja Toto
Töötti ja Pulteri
Tunnettuja dubbauksia > Videopelit

Crash of the Titans
Crash: Mind over Mutant
Rayman 3: Hoodlum Havoc (GBA)
Aiheesta muualla

Tuotantotalo Wernen /Streamteam Nordicin virallinen sivusto
Yolanda Adams

Yolanda Adams esiintyy Valkoisessa talossa helmikuussa 2007.
Yolanda Yvette Adams (s. 27. elokuuta 1961 Houston, Teksas) on yhdysvaltalainen gospel-laulaja.
Adams oli musikaalisen perheen kuudesta sisaruksesta vanhin. Hän valmistui Sterling High Schoolista vuonna 1979 ja aloitti uransa opettajana ja osa-aikaisena mallina Houstonissa. Ensimmäisen albuminsa hän julkaisi vuonna 1988. Adamsin ura on ollut erittäin menestyksekäs, ja hän on sen aikana voittanut muun muassa neljä Grammya. SoundScanin mukaan Adams on myynyt 4,5 miljoonaa levyä vuoteen 2009 saakka.
11. joulukuuta 2009 Billboard-lehti julisti Adamsin 1900-luvun gospel-laulaja numero yhdeksi. Samalla listalla hänen albuminsa Mountain High...Valley Low nimettiin parhaaksi gospel-albumiksi.
Adamsilla on Tim Crawfordin kanssa vuonna 2001 syntynyt tytär. Adams ja Crawford erosivat 2004. Laulajattaren kuuluisimpien kappaleiden joukkoon lukeutuu "Open My Heart", joka nousi vuonna 1999 Yhdysvaltain Hot 100 -listan 57. sijalle.
Diskografia > Studioalbumit

Just As I Am (1988)
Through the Storm (1991)
Save the World (1993)
More Than a Melody (1995)
Yolanda... Live in Washington (1996)
Songs from the Heart (1998)
Mountain High... Valley Low (1999)
Christmas With Yolanda Adams (2000)
The Experience (2001)
Believe (2001)
Day By Day (2005)
What a Wonderful Time (2007)
Becoming (2011)
Diskografia > Kokoelmat

The Best of Yolanda Adams (1999)
The Praise and Worship Songs of Yolanda Adams (2003)
The Essential Yolanda Adams (2006)
The Best of Me: Yolanda Adams (2007)
Playlist: The Very Best of Yolanda Adams (2008)
Diskografia > Singlet

"The Battle Is the Lord's" (1993)
"Open Arms" (1995)
"Gotta Have Love" (1995)
"The Battle Is the Lord's" (1996)
"Only Believe" (1998)
"Is Your All on the Altar" (1998)
"Still I Rise" (1998)
"Yeah" (1999)
"Open My Heart" (1999)
"Fragile Heart" (2000)
"The Things We Do" (2000)
"I'm Gonna Be Ready" (2001)
"I Gotta Believe" (2001)
"Never Give Up" (2001)
"Someone Watching Over You" (2005)
"Victory" (2005)
"This Too Shall Pass" (2005)
"Be Blessed" (2005)
"Step Aside" (2007)
"Hold On" (2007)
"Be Still" (2011)
Partakoski

| Partakoski |
| --- | --- |
 Partakosken huvivenesatama.
 fiPartakoski 
 61°16′26″N, 27°42′07″E 
Valtio:   Suomi
Maakunta:  Etelä-Karjala
Seutukunta:  Lappeenrannan seutukunta
Kunta:  Savitaipale
Asutustyyppi:  entinen koulupiiri
Partakoski on kyläkunta Savitaipaleen kunnassa Etelä-Karjalassa.
Partakoski sijaitsee noin 10 kilometriä Savitaipaleen kirkonkylästä pohjoiseen ja noin kilometrin päässä etelässä on Kärnäkosken linnoitus. Seututie 409 kulkee etelästä Savitaipaleen kirkonkylästä Partakosken kautta luoteeseen Suomenniemen kirkonkylään. Tie kulkee Kuolimosta Saimaaseen laskevan Partakosken yli, josta myös kylä on saanut nimensä.
Partakoskella toimii Partarannan huvivenesatama, jossa on ollut ravintola, kauppa ja tilaussauna. Partarannan päärakennus tuhoutui tulipalossa 19. huhtikuuta 2024.
Partakoskella on aiemmin toiminut Partakosken kansakoulu.
Aiheesta muualla

Kuvia tai muita tiedostoja aiheesta Partakoski Wikimedia Commonsissa
Partakosken kylät
Savitaipaleen kylät: Partakoski
Museovirasto: Valtakunnallisesti merkittävät rakennetut kulttuuriympäristöt RKY: Partakosken, Kärnäkosken ja Järvitaipaleen linnakkeet
Imatralainen 30.7.2015: Partakoski on Vuoden kylä: Katsasta ainakin nämä nähtävyydet (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  VIAF  WorldCat 
Kansalliset:  Saksa
Sonjay Beats

Sonjay Beats (oik. Jussi Poutiainen) on suomalainen musiikkituottaja, säveltäjä ja miksaaja.
Sonjay Beats on tuottanut musiikkia muun muassa Palefacelle, jonka kanssa hän aloitti rap-musiikin tekemisen jo 10-vuotiaina duolla nimeltä MC J & DJ K. Heidän ensimmäisen yhteisen kappaleensa nimi oli 'A place called earth', ja se äänitettiin C-kasetille vuonna 1990. Samoihin aikoihin Sonjay Beats julkaisi ensimmäiset tracker-ohjelmalla tehdyt kappaleensa.
Musiikki

Tunnettuihin Sonjay Beatsin tuotantoihin kuuluu muun muassa Palefacen 'Aakkosmurha', joka on myös sovitettu suurille orkestereille, ja sitä ovat esittäneet muun muassa Kaartin soittokunta sekä Jyväskylä Big Band.
Musiikki > Huomionosoituksia

Sonjay Beats on tuottanut muun muassa Palefacen kolmannen, old school -henkisen 'Studio Tan' (2007) -albumin kokonaisuudessaan. Soundin Arttu Tolonen arvioi levyn äärimmäisen harvinaiseksi puhdasveriseksi rap-levyksi, ja antoi sille neljä tähteä.
Vuonna 2024 julkaistiin kappaleen chiptune-henkinen jatko-osa 'Aakkosmurha Pt. 2', jonka myötä Sonjay Beats oli ehdolla SuomiRäpin Itsenäisyyspäiväjuhlassa Vuoden Tuottajaksi, ja 'Aakkosmurha Pt.2' Vuoden Biisiksi.
Yle kuvaili Sonjay Beatsin tuottamaa Paleface & Matre -albumia Food for the Gods (2013) suomen kansainvälisimpänä räpalbumina. Ja Soundi arvioi sen loistavaksi.
Angels in America

| Angels in America |
| --- | --- |

Tyyli:  Draama, Fantasia
Kestoaika:  352 minuuttia
Pääosissa:  Al Pacino, Meryl Streep, Emma Thompson, Mary-Louise Parker, Jeffrey Wright
Alkuperämaa:  Yhdysvallat ja Kanada
Esitetty:  7. joulukuuta 2003 – 14. joulukuuta 2003
Jaksoja:  Bad News, In Vitro, The Messenger, Stop Moving!, Beyond Nelly, Heaven, I'm in Heaven
Tuotanto
Tuottaja(t):  Celia D. Costas
Ohjaaja(t):  Mike Nichols
Käsikirjoittaja(t):  Tony Kushner
Tuotantoyhtiö(t):  HBO
Palkinnot
Voitetut:  Muun muassa viisi Golden Globe -palkintoa, 11 Emmyä sekä 22 muuta palkintoa
Ehdokkuudet:  Muun muassa 10 Emmy-ehdokkuutta sekä 17 muuta ehdokkuutta
Aiheesta muualla
Virallinen sivusto
IMDb 
Angels in America on palkittu yhdysvaltalais-kanadalainen HBO-kanavan vuonna 2003 valmistama minisarja, joka perustuu Tony Kushnerin samannimiseen näytelmään. Kushner kirjoitti itse televisioversion käsikirjoituksen ja sen ohjasi Mike Nichols.
HBO esitti sarjan useissa eri formaateissa. Ohjelma esitettiin ensin kahdessa kolmen tunnin mittaisessa osassa, joiden nimet olivat "Millennium Approaches" ja "Perestroika". Myöhemmin ohjelma esitettiin myös kuudessa tunnin mittaisessa osassa. Suomessa tv-sarjan esitti Nelonen kuudessa tunnin mittaisessa jaksossa loppuvuodesta 2004.
Angels in America oli yksi Yhdysvaltojen katsotuimpia ja palkituimpia tv-elokuvia vuonna 2003, keräten useita alansa palkintoja sekä ylistystä kriitikoilta.
Se sai viisi Golden Globe -palkintoa: sarjana parhaan minisarjan palkinnon ja lisäksi Meryl Streep, Jeffrey Wright, Mary-Louise Parker ja Al Pacino palkittiin roolisuorituksistaan.
Näyttelijät

| 0 | 1 | 2 |
| --- | --- | --- |
|  Al Pacino  | … |  Roy Cohn   |
|  Meryl Streep  | … |  Hannah Pitt, Ethel Rosenberg, Rabbi, Australian enkeli   |
|  Patrick Wilson  | … |  Joe Pitt   |
|  Mary-Louise Parker  | … |  Harper Pitt   |
|  Emma Thompson  | … |  Sairaanhoitaja Emily, koditon nainen, Amerikan enkeli   |
|  Justin Kirk  | … |  Prior Walter   |
|  Jeffrey Wright  | … |   Mr. Lies, Belize, Euroopan enkeli   |
|  Ben Shenkman  | … |  Louis Ironson, Oseanian enkeli   |
Hansen
Kuvitteellisia henkilöitä

Evan Hansen, päähenkilö musikaalielokuvassa Dear Evan Hansen vuodelta 2021.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Kalifornian osavaltionyliopisto, Fresno

| Kalifornian osavaltionyliopisto, Fresno> California State University, Fresno |
| --- | --- |
Motto:  Lucem Accipe Ut Reddas
Perustettu:  1911
Tyyppi:  Julkinen
Sijainti:  Fresno, Kalifornia  Yhdysvallat
Sivusto:  https://www.fresnostate.edu/
Kalifornian osavaltionyliopisto, Fresno (engl. California State University, Fresno, lyh. Fresno State) on Yhdysvaltain Kaliforniassa sijaitseva julkinen yliopisto. Yliopisto on perustettu vuonna 1911, ja se sijaitsee Fresnon kaupungissa.
Aiheesta muualla

Yliopiston verkkosivusto (englanniksi)
Dustin Hoffman

| Dustin Hoffman |
| --- | --- |
 Dustin Hoffman vuonna 2013.
Henkilötiedot
Syntynyt: 8. elokuuta 1937 (ikä 87) Los Angeles, Kalifornia, Yhdysvallat
Ammatti:  näyttelijä, elokuvaohjaaja
Puoliso:  Anne Byrne (1969–1980) Lisa Hoffman (1980–)
Lapset:  6
Näyttelijä
Aktiivisena:  1960–
Palkinnot
 Parhaan miespääosan Oscar  1979 Kramer vastaan Kramer  1988 Sademies 
Aiheesta muualla
IMDb 
Elonet
Dustin Lee Hoffman (s. 8. elokuuta 1937 Los Angeles, Kalifornia, Yhdysvallat) on yhdysvaltalainen kahdesti Oscar-palkittu näyttelijä ja elokuvaohjaaja. Hänen läpimurtoelokuvansa on Miehuuskoe vuodelta 1967. Hänet on palkittu parhaan miespääosan Oscarilla elokuvista Kramer vastaan Kramer (1979) ja Sademies (1988). Hän on ollut myös tuottajana useissa elokuvissa.